**Մոհամեդ Աբդելաուե** (նորվ.՝ Mohammed Abdellaoue, հոկտեմբերի 23, 1985(1985-10-23), Օսլո, Նորվեգիա), մարոկկյան ծագմամբ նորվեգացի ֆուտբոլիստ, «Վոլերենգա» ֆուտբոլային ակումբի հարձակվող։

Կարիերա
-------

### Ակումբային

#### «Հասլե Լյորեն» և «Սեյդ»

Մոհամեդ Աբդելաուեն սկսել է իր կարիերան «Հասլե-Լյորեն» և «Շեյդ» ակումբների ֆուտբոլային ակադեմիաներում։ 2003 թվականին Աբդելաուեն համալրել է «Շեյդի» առաջին թիմի կազմը։ Նույն թվականի հունիսի 9-ին դուրս գալով խաղադաշտ «Հյոդի» դեմ խաղում՝ նա կատարել է իր նորամուտը այդ ակումբի կազմում։ Մրցաշրջանի տասնչորսերորդ խաղում նորվեգացին առաջին անգամ դուբլի հեղինակ է դառնում, ինչի շնորհիվ «Շեյդը» «Ռաուֆոսի» դեմ խաղում տանում է 2-1 հաշվով հաղթանակ։ Աբդելաուեն «Շեյդի» կազմում անցկացրած հինգ մրցաշրջանների ընթացքում դառնում է 40 գոլի հեղինակ, ինչպես նաև 2004 և 2007 թվականների մրցաշրջաններում ճանաչվում է առաջնության լավագույն ռմբարկու։

#### «Վոլերենգա»

2007 թվականի նոյեմբերի 15-ին Աբդելաուեն երեք տարի ժամկետով պայմանագիր է կնքում «Վոլերենգայի» հետ։ Նոր ակումբի կազմում իր առաջին մրցաշրջանի ընթացքում նա 23 խաղերում հեղինակած 9 գոլերի շնորհիվ դառնում է ակումբի լավագույն ռմբարկուն։ Աբդելաուեն վեց գոլ է հեղինակում նաև 2007-08 մրցաշրջանի Նորվեգիայի Գավաթի խաղարկությունում (այդ թվում նաև եզրափակչում խփած նրա երկու գնդակները, որի օգնությամբ «Վոլերենգան» 4-1 հաշվով հաղթում է «Ստաբեկին» և դառնում է գավաթի դափնեկիրը)։

#### «Հաննովեր 96»

Մոհամեդ Աբդելաուեն երկրպագուներին ինքնագրեր բաժանելիս (2012 թվական):
2010 թվականի օգոստոսի 17-ին Մոհամեդ Աբելաուեն կնքելով չորս տարի ժամկետով պայմանագիր՝ համալրում է «Հաննովեր 96» ֆուտբոլային ակումբի կազմը։

2010 թվականի օգոստոսի 21-ին Ֆրանկֆուրտի «Այնտրախտի» դեմ տնային հանդիպման ժամանակ նորվեգացին կատարում է իր նորամուտը Բունդեսլիգայում։ Խաղն ավարտվում է «Հաննովերի» 2-1 հաշվով հաղթանակով։ 2010 թվականի օգոստոսի 28-ին Աբդելաուեն հեղինակում է «Շալկե 04»-ի դեմ արտագնա խաղի առաջին գնդակը, իսկ «Հաննովերը» կրկին 2-1 հաշվով հաղթանակ է տանում։ Առաջնության հաջորդ՝ Լևերկուզենի «Բայերի» դեմ խաղում նորվեգացին իր առաջին գոլն է հեղինակում «Հաննովերի» տնային մարզադաշտում։ Հաջորդ երկու խաղերում Աբդուլաեն երկու գոլերի հեղինակ է դառնում։ Ընդհանուր հաշվարկով նորվեգացի հարձակվողը «Հաննովերի» կազմում անցկացրած իր առաջին մրցաշրջանում դառնում է 10 գոլի հեղինակ։ 2011 թվականի հոկտեմբերի 2-ին Աբդելաուեն «Վերդերի» դեմ խաղում հետ-տրիկի հեղինակ է դառնում, ինչի շնորհիվ «Հաննովերը» կարողանում է հաղթել բրեմենյան ակումբին՝ 3-2 հաշվով։

#### «Շտուտգարտ»

2013 թվականի հունիսի 11-ին Աբդուլաեն կրկին կնքելով չորս տարի ժամկետով պայմանագիր, չորս միլիոն եվրոյի դիմաց՝ համալրում է գերմանական «Շտուտգարտ»։ 2013 թվականի օգոստոսի 1-ին Մոհամեդը ՈւԵՖԱ Եվրոպայի Լիգայի որակավորման փուլի շրջանակներում կայացած «Բոտևի» դեմ խաղի 88-րդ րոպեին փոխարինման դուրս գալով և մտնելով խաղադաշտ՝ կատարում է իր նորամուտը նոր ակումբի կազմում։ Նա իր առաջին գոլն է հեղինակում «Շտուտգարտի» կազմում 2013 թվականի հունվարի 25-ին կայացած «Մայնցի» դեմ խաղում, որը չնայած Աբդելաուեի վստահ խաղի «Շտուտգարտի» համար ավարտվում է 2-1 հաշվով պարտությամբ։ Այդ խաղը նաև հանդիսանում էր նորվեգացու «Շտուտգարտի» կազմում անցկացրած առաջին լրիվ խաղը։ Այդ գոլի շնորհիվ ավարտվում է նրա 274 օր տևած անարդյունավետ սերիան (Աբդելաուեն Բունդեսլիգայում գոլի հեղինակ չէր դարձել սկսած 2012 թվականի ապրիլի 26-ից)։ Մրցաշրջանի վերջում նորվեգացին տեղափոխվում է ակումբի պահեստային թիմ։

#### Վերադարձ «Վոլերենգա»

Աբդելաուեն 2015 թվականին կայացած հարցազրույցներից մեկի ժամանակ:
2015 թվականի օգոստոսի 7-ին Մոհամեդը պայմանագիր է կնքում իր նախկին ակումբի՝ «Վոլերենգայի» հետ։

### Միջազգային

#### Նորվեգիայի հավաքականներ

2003 և 2004 թվականներին Մոհամեդ Աբդելաուեն Նորվեգիայի մինչև էր տարեկանների պատանեկան հավաքականի կազմում անցկացնում է վեց հանդիպում և դառնում է երեք գոլի հեղինակ։ Մինչև ազգային հավաքականում հանդես գալը, նորվեգացին մեկական խաղ է անցկացնում Նորվեգիայի մինչև 19 տարեկանների պատանեկան և մինչև 21 տարեկանների երիտասարդական հավաքականներում։

Աբդելաուեն 2008 թվականի օգոստոսի 20-ին կայացած Իռլանդիայի ֆուտբոլի ազգային հավաքականի դեմ ընկերական խաղում՝ կատարում է իր նորամուտը Նորվեգիայի ֆուտբոլի ազգային հավաքականի կազմում։ Հավաքականի կազմում իր առաջին գոլը նորվեգացին հեղինակում է իր յոթերորդ խաղում։ Այդ խաղը 2012 թվականի Եվրոպայի առաջնության ընտրական մրցաշարի շրջանակներում կայացած Իսլանդիայի ազգային հավաքականի դեմ խաղն էր։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967.
3. ↑  «Mohammed Abdellaoue – national team appearances». *Football Association of Norway* (Norwegian). Արխիվացված է օրիգինալից 2011 թ․ մայիսի 27-ին. Վերցված է 2009 թ․ հունվարի 10-ին.`{{cite web}}`: CS1 սպաս․ չճանաչված լեզու (link)
4. ↑  «Ганновер-96» приобрел нападающего сборной Норвегии
5. ↑  «"Moa"-Transfer perfekt» (German). Hanover 96. 2010 թ․ օգոստոսի 18. Արխիվացված է օրիգինալից 2010 թ․ օգոստոսի 20-ին. Վերցված է 2010 թ․ հոկտեմբերի 29-ին.`{{cite web}}`: CS1 սպաս․ չճանաչված լեզու (link)
6. ↑  «Moa til Bundesliga» (Norwegian). vif-fotball.no. 2010 թ․ օգոստոսի 17. Արխիվացված է օրիգինալից 2011 թ․ հուլիսի 24-ին. Վերցված է 2010 թ․ հոկտեմբերի 29-ին.`{{cite web}}`: CS1 սպաս․ չճանաչված լեզու (link)
7. ↑  Абделлауе оформил второй норвежский хет-трик в Бундеслиге
8. ↑  Lundstadsveen, John Chr (2013 թ․ հունիսի 11). «Moa offisielt klar for Stuttgart» (Norwegian). TV 2. Վերցված է 2013 թ․ հունիսի 12-ին.`{{cite news}}`: CS1 սպաս․ չճանաչված լեզու (link)
9. ↑  «Der VfB verpflichtet Mohammed Abdellaoue — VfB.de». Արխիվացված է օրիգինալից 2013 թ․ հոկտեմբերի 11-ին. Վերցված է 2016 թ․ նոյեմբերի 13-ին.
10. ↑  «VfB sign Mohammed Abdellaoue». VfB Stuttgart. 2013 թ․ հունիսի 11. Վերցված է 2013 թ․ հունիսի 11-ին.
11. ↑  «Moa fikk spille to minutter i Stuttgart-debuten». *Dagbladet* (Norwegian). Norwegian News Agency. 2013 թ․ օգոստոսի 1. Վերցված է 2014 թ․ հունվարի 26-ին.`{{cite news}}`: CS1 սպաս․ չճանաչված լեզու (link)
12. ↑  Saltbones, Fredrik (2014 թ․ հունվարի 25). «Her scorer Moa for første gang på 274 dager». *Verdens Gang* (Norwegian). Վերցված է 2014 թ․ հունվարի 26-ին.`{{cite news}}`: CS1 սպաս․ չճանաչված լեզու (link)
13. ↑  «Abdellaoue bekommt Spielpraxis in der VfB-Zweiten». kicker. 2015 թ․ փետրվարի 26. Վերցված է 2015 թ․ մարտի 3-ին.
14. ↑  «Breier: Spielverderber bei Schwarz´ Heimpremiere» (German). kicker. 2015 թ․ փետրվարի 28. Վերցված է 2015 թ․ մարտի 3-ին.`{{cite news}}`: CS1 սպաս․ չճանաչված լեզու (link)
15. ↑  «Move to Norway». *vfb.de*. VfB Stuttgart. 2015 թ․ օգոստոսի 7. Արխիվացված է օրիգինալից 2016 թ․ հունվարի 16-ին. Վերցված է 2015 թ․ օգոստոսի 7-ին.
16. ↑  «Moa er tilbake i Vålerenga». *vif-fotball.no* (նորվեգերեն). Vålerenga. 2015 թ․ օգոստոսի 7. Արխիվացված է օրիգինալից 2015 թ․ օգոստոսի 10-ին. Վերցված է 2015 թ․ օգոստոսի 7-ին.
17. ↑  «Moa kaptein for Norge». *vg.no* (Norwegian). Verdens Gang. 2012 թ․ փետրվարի 29. Վերցված է 2012 թ․ փետրվարի 29-ին.`{{cite web}}`: CS1 սպաս․ չճանաչված լեզու (link)
18. ↑  Stormoen, Stein-Erik (2013 թ․ մարտի 21). «Nordtveit: - Det advares alltid mot Moa» (Norwegian). Verdens Gang. Վերցված է 2013 թ․ մարտի 27-ին.`{{cite news}}`: CS1 սպաս․ չճանաչված լեզու (link)

Արտաքին հղումներ
----------------

* Մոհամեդ Աբդելաուեի էջը altomfotball.no կայքում
* Մոհամեդ Աբդելաուեի էջը transfermarkt.de կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · eu-football.info (խաղացող) · FootballDatabase.eu · Fussballdaten.de · National Football Teams.com · Soccerway · Transfermarkt (խաղացող) · worldfootball.net (խաղացող) · Գերմանական ֆուտբոլային միություն · Նորվեգիայի ֆուտբոլի ասոցիացիա · ՈւԵՖԱ · Internet Movie Database |
|  |
| Բառարաններ և հանրագիտարաններ | Մեծ նորվեգական · Munzinger |

 |